CELEX: 62020TN0299
Language: hu
Date: 2020-05-20 00:00:00
Title: T-299/20. sz. ügy: 2020. május 20-án benyújtott kereset – KF kontra EBB

10.8.2020   
            
            
               HU
            
            
               Az Európai Unió Hivatalos Lapja
            
            
               C 262/29
            
         
      2020. május 20-án benyújtott kereset – KF kontra EBB
      (T-299/20. sz. ügy)
      (2020/C 262/40)
      Az eljárás nyelve: angol
      
         Felek
      
      
         Felperes: KF (képviselők: L. Levi és A. Blot ügyvédek)
      
         Alperes: Európai Beruházási Bank
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az EBB elnökének 2020. január 27-i, a felperessel a 2020. február 18-i e-mailben közölt azon határozatát, amellyel tájékoztatták a felperest a Dignity at Work Procedure elnevezésű eljárást követően benyújtott panaszának elutasításáról;
               
            
                  —
               
               
                  rendelje el az elszenvedett vagyoni kár megtérítését;
               
            
                  —
               
               
                  rendelje el az elszenvedett nem vagyoni kár megtérítését; valamint
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes a következő jogalapokra hivatkozik.
      
                  1.
               
               
                  Az első jogalap az indokolási kötelezettség megsértésén alapul.
               
            
                  2.
               
               
                  A második jogalap azon alapul, hogy a megtámadott határozat nyilvánvalóan jogellenes, amennyiben átveszi a panel – amely a saját értékelésével helyettesítette a kinevezésre jogosult hatóság értékelését – megállapításait.
               
            
                  3.
               
               
                  A harmadik jogalap a nyilvánvaló értékelési hibán, a zaklatás jogi fogalmának panel általi téves értelmezésén, valamint a megfelelő ügyintézés elvének és a gondossági kötelezettségnek a megsértésén alapul.
               
            
                  4.
               
               
                  A negyedik jogalap a megfelelő ügyintézés elvének és a gondossági kötelezettségnek a megsértésén alapul.
               
            
                  5.
               
               
                  A felperes emellett úgy véli, hogy a keresetben felhozott jogsértések az alperes által elkövetett kötelezettségszegéseknek minősülnek. A felperes ezért a megtámadott határozattal okozott vagyoni és nem vagyoni kár megtérítését kéri.